CELEX: 32011R0371
Language: da
Date: 2011-04-15 00:00:00
Title: Kommissionens gennemførelsesforordning (EU) nr. 371/2011 af 15. april 2011 om godkendelse af dimethylglycinnatriumsalt som tilsætningsstof til foder til slagtekyllinger (indehaver af godkendelsen er Taminco N.V.)  EØS-relevant tekst

16.4.2011   
            
            
               DA
            
            
               Den Europæiske Unions Tidende
            
            
               L 102/6
            
         KOMMISSIONENS GENNEMFØRELSESFORORDNING (EU) Nr. 371/2011
   af 15. april 2011
   om godkendelse af dimethylglycinnatriumsalt som tilsætningsstof til foder til slagtekyllinger (indehaver af godkendelsen er Taminco N.V.)
   (EØS-relevant tekst)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af en sådan godkendelse.
            
         
               (2)
            
            
               Der er i overensstemmelse med artikel 7 i forordning (EF) nr. 1831/2003 indgivet en ansøgning om godkendelse af dimethylglycinnatriumsalt. Ansøgningen var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (3)
            
            
               Ansøgningen vedrører godkendelse i kategorien »zootekniske tilsætningsstoffer« af dimethylglycinnatriumsalt som tilsætningsstof til foder til slagtekyllinger.
            
         
               (4)
            
            
               Den Europæiske Fødevaresikkerhedsautoritet (EFSA) konkluderede i sin udtalelse af 7. december 2010 (2), at dimethylglycinnatriumsalt under de foreslåede betingelser for anvendelse ikke har skadelige virkninger på dyresundheden eller forbrugernes sundhed eller på miljøet, og at tilsætningsstoffet kan forbedre slagtekyllingers vækstrate og tilvækst betydeligt. EFSA mener ikke, at der er behov for særlige krav om overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EU-referencelaboratorium for fodertilsætningsstoffer.
            
         
               (5)
            
            
               Vurderingen af dimethylglycinnatriumsalt viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af dette præparat godkendes som anført i bilaget til nærværende forordning.
            
         
               (6)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Det i bilaget opførte præparat, der tilhører tilsætningsstofkategorien »zootekniske tilsætningsstoffer« og den funktionelle gruppe »andre zootekniske tilsætningsstoffer«, tillades anvendt som fodertilsætningsstof på de betingelser, der er fastsat i bilaget.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 15. april 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal (2011); 9(1):1950.
   
      BILAG
      
                  Tilsætningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse og analysemetode
               
               
                  Dyreart eller -kategori
               
               
                  Maksimumsalder
               
               
                  Minimumsindhold
               
               
                  Maksimumsindhold
               
               
                  Andre bestemmelser
               
               
                  Godkendelse gyldig til
               
            
                  mg/kg fuldfoder med et vandindhold på 12 %
               
            
                  
                     Kategori: zootekniske tilsætningsstoffer. Funktionel gruppe: andre zootekniske tilsætningsstoffer (forbedring af zootekniske parametre).
                  
               
            
                  4d4
               
               
                  Taminco N.V.
               
               
                  Dimethylglycinnatriumsalt
               
               
                  
                               
                           
                           
                              
                                 Tilsætningsstoffets sammensætning
                              
                              Dimethylglycinnatriumsalt med en renhed på mindst 97 %
                           
                        
                               
                           
                           
                              
                                 Aktivstof
                              
                              Natrium N,N-dimethylglycin
                              C4H8NO2Na, produceret ved kemisk syntese.
                           
                        
                               
                           
                           
                              
                                 Analysemetode
                                  (1)
                              
                              Bestemmelse af indholdet af aktivstoffet i tilsætningsstoffet og forblandingerne: væskekromatografi (HPLC) med diodearraydetektion (DAD) ved 193 nm.
                              Bestemmelse af indholdet af aktivstoffet i foder: gaskromatografi (GC) under anvendelse af forkolonnederivatisering og flammeiondetektion (FID).
                           
                        
               
                  Slagtekyllinger
               
               
                  —
               
               
                   
               
               
                  1 000
               
               
                  
                              1.
                           
                           
                              Sikkerhedsforanstaltninger: Sikkerhedsbriller og handsker skal bæres under håndteringen.
                           
                        
                              2.
                           
                           
                              Anbefalet minimumsdosis: 1 000 mg/kg fuldfoder med et vandindhold på 12 %.
                           
                        
               
                  6. maj 2021
               
            
         (1)  Nærmere oplysninger om analysemetoderne findes på EU-referencelaboratoriets hjemmeside: www.irmm.jrc.be/eurl-feed-additives